གད་པ་ལྷ་མོའི་བསང་མཆོད་པད་དཀར་ཆུན་པོ་བཞུགས།
༄༅། ། ཨོཾ་ རྨད་བྱུང་བསོད་ནམས་དཔུང་གིས་མཐའ་ཀླས་འགྲོར། ། འཛད་
མེད་དཔལ་གཡང་ནོར་གྱི་ཆར་འབེབས་པ། ། དམ་ལྡན་ལྷ་མོ་དཔལ་བྱིན་རིན་ཆེན་
གཙུག ། ཀླུ་གཉན་དྲེགས་པའི་འཁོར་བཅས་དགྱེས་བཞིན་གཤེགས། ། རང་བཞིན་
སྟོང་པའི་མཁའ་དབྱིངས་དག་པའི་ངོས། ། རྟེན་འབྲེལ་སྒྱུ་མའི་རོལ་པ་སྐར་ཚོགས་
ལྟར། ། བཀྲ་བའི་ངོ་མཚར་ལེགས་རྟོགས་ཏིང་འཛིན་གྱི། ། རྣམ་འཕྲུལ་མཆོད་གཏོཪ་
སྤྱན་གཟིགས་ཀླུ་སྨན་ཕུད། ། སྨན་ཤིང་དྲི་བཟང་དུད་པ་ལང་ལོང་འཁྲིགས། ། སྲིད་
མཐར་གདུང་སེལ་ནམ་མཁའ་མཛོད་ཀྱི་དངོས། ། སྣང་སྟོང་དབྱིངས་ནས་སྒྱུ་མའི་
ཟློས་གར་བཞིན། ། ལེགས་སྤེལ་མཆོད་སྤྲིན་རྒྱ་མཚོས་ཚིམ་གྱུར་ཅིག ། དཀར་སྔོན་ལྷ་
ཡི་ལུས་ཅན་དར་བེར་གསོལ། ། མདའ་དར་མེ་ལོང་གཡུ་ཡི་ནོར་གཞོང་བསྣམས། །
རེས་འགའ་གཉན་གྱི་སྡེ་དཔོན་བ་དན་འཕྱར། ། ཞུབ་ཅན་ཆས་ཀྱིས་རྒྱུ་བའི་ལྷ་ཁྱོད་
ཀྱིས། ། རིག་འཛིན་བརྒྱུད་པའི་དམ་དགོངས་རྒྱལ་བསྟན་སྐྱོངས། ། སྐྱབས་གསོལ་
ལྗོངས་འདིའི་མི་ནོར་མགོན་སྐྱབས་མཛོད། ། ནད་རིམས་མུག་མཚོན་སད་སེར་
- 53 -

བསང་མཆོད་ཀྱི་རིམ་པ་ཕྱོགས་བསྒྲིགས་སུ་བཀོད་པ།
བཙའ་ཐན་སོགས། ། རྐྱེན་ངན་བར་གཅོད་གཡུལ་ལས་རྒྱལ་བར་མཛོད། ། དཔའ་
མཛངས་རིགས་རྒྱུད་པདྨ་དཀར་པོའི་ཕྲེང་། ། ཚེ་དཔལ་བསོད་ནམས་འདབ་བརྒྱ་
བཞད་པའི་དབུས། ། ཆོས་སྲིད་དཔལ་འབྱོར་སྦྲང་རྩིའི་བཅུད་ཆགས་པར། ། སྲིད་
ཞིའི་ཕྱྭ་གཡང་རྐང་དྲུག་འདུ་བར་མཛོད། ། རབ་འབྱམས་ལས་བཞིའི་གྲུ་ཆར་གཡོ་
བ་ཡིས། ། ནག་ཕྱོགས་གདུག་པའི་ཚ་གདུང་བཅིལ་བ་དང་། ། ལྷན་ཅིག་བརྟན་
གཡོའི་དགེ་ལེགས་ཆུ་གཏེར་ཆེ། ། སྡེ་བཞིའི་རླབས་ཕྲེང་གཡོ་བས་མཛེས་གྱུར་ཅིག །
ཅེས་པ་འདིའང༌། སྔགས་འཆང་བཟོད་པའི་མིང་ཅན་གྱིས་བསྐུལ་ངོར། ༧ རོང་པོ་ཆོས་རྗེའི་སྐྱེ་མིང་
བ་བློ་བཟང་འཕྲིན་ལས་ཀྱིས་འཕྲལ་མར་སྦྱར་བའོ། །